Publication: Magyar Közlöny
Issue: MK-2007-71 (Year: 2007, Number: 71)
Era: 2004-2010
Section: 1992. évi XXIII. törvény 11/A. § (2) és (4) bekezdése,
Paragraph Index: 442

14. Az SzMSz Második részében a „IV. A közoktatási szakállamtitkár felügyeleti területe” fejezet „3. Esélyegyenlõségi és Nemzetiségi Fõosztály” alfejezet 3.2.-es pontja helyébe az alábbi szövegrészek lépnek: „3.2. Esélyegyenlõséggel összefüggõ feladatai körében a Fõosztály: 3.2.1. Közremûködik az esélyegyenlõség szempontjából meghatározott és azzal összefüggõ hátránykompenzáló, esélyteremtõ programokban, ügyekben, a döntések elõkészítésében. 3.2.2. A Roma Integrációs Titkársággal együttmûködve intézkedést kezdeményez az egyenlõ bánásmód oktatásban való érvényesülése érdekében, esélyegyenlõséget segítõ megoldásokat dolgoz ki, segítséget nyújt a helyi önkormányzati esélyegyenlõségi programok elkészítéséhez. 3.2.3. Támogatja a Roma Integrációs Titkárság munkáját a programok kidolgozásában, illetve pályázatok kezdeményezésében, kiírásában, mellyel ösztönzi a hátrányos helyzetû és roma tanulók nevelését és oktatását, továbbá az integrációjukhoz szükséges fejlesztéseket. Egyéb hátránykompenzáló programok kidolgozásával pályázatok kezdeményezésével segíti az esélyegyenlõség érvényesülését. 3.2.4. Együttmûködésben a Roma Integrációs Titkársággal ellátja a Sulinova Kht. keretében mûködõ Országos Oktatási Integrációs Hálózat és Fejlesztési Központtal összefüggõ feladatokat. 3.2.5. Megoldásokat dolgoz ki a sajátos nevelési igényû gyermekek, tanulók többi gyermekkel, tanulóval együtt történõ neveléséhez és oktatásához. 3.2.6. Gondoskodik a romák által beszélt nyelvek iskolai oktatásához szükséges alapdokumentumok szakmai megalapozásáról.”

Source: https://magyarkozlony.hu/hivatalos-lapok/01b7667420490eff80e70d1b30215ead2ca426a0/dokumentumok/95fe108af75a9968360f89a465d40b640d6ccc8c/letoltes